Държавен вестник, бр. 2, 2011 г., стр. 57

БРОЙ  2	
Д Ъ Р Ж А В Е Н  В Е С Т Н И К 	
СТР.  57  
(9) Крайните бенефициенти – получатели 
на външни държавни заеми, в т.ч. на заеми, 
включени в приложение № 9 към § 17, ал. 1 
от преходните и заключителните разпоредби 
на Закона за държавния бюджет на Републи­
ка България за 2011 г., до 5-о число на всеки 
месец подават информация за очакваните 
усвоявания на средства от заемите по месеци 
за текущата 2011 г. и информация за очаква­
ните усвоявания на средства от заемите по 
тримесечия за следващите години до при­
ключването на проекта.
Чл. 91. Неизразходваните средства от 
предоставените по бюджетите на общини­
те за зимно поддържане и снегопочистване 
на общинските пътища за зимния сезон 
2009 – 2010 г. могат да се използват за същата 
цел през 2011 г., както и за разплащане на 
стари задължения за дейността.
Чл. 92. Неусвоените средства от предоста­
вени целеви субсидии за капиталови разходи и 
целеви трансфери по бюджетите на общините 
през 2010 г. се разходват за същата цел до края 
на 2011 г. за сметка на преходните остатъци.
Чл. 93. (1) Средствата, предоставени на 
общините от централния бюджет по реда 
на чл. 39 от Постановление № 15 на Минис­
терския съвет от 2008 г. за изпълнението на 
държавния бюджет на Република България за 
2008 г. (обн., ДВ, бр. 16 от 2008 г.; изм. и доп., 
бр. 37, 43, 53, 57, 68, 78, 101 и 108 от 2008 г. и 
бр. 1 от 2009 г.), които не са усвоени до края 
на 2010 г., се ползват за същото предназна­
чение през 2011 г.
(2) При кандидатстване за финансиране на 
проекти пред Междуведомствената комисия 
за възстановяване и подпомагане към Ми­
нистерския съвет общините предоставят в 
комисията информация за дейностите, за които 
е разходван остатъкът от средствата по ал. 1.
Чл. 94. (1) За заявените от общините, но 
неразкрити специализирани институции и 
социални услуги в общността, предоставе­
ните през съответното тримесечие средства 
се възстановяват в централния бюджет до 
15-о число на месеца, следващ отчетното 
тримесечие, а за четвъртото тримесечие – до 
7 декември 2011 г.
(2) След 10 декември 2011 г. министърът на 
финансите извършва необходимата промяна за 
намаление на бюджетните взаимоотношения 
на общините с централния бюджет на осно­
вата на представени от общините справки за 
общия размер на възстановените средства.
Чл. 95. (1) Неусвоените средства от допъл­
нително предоставени субсидии за капиталови 
разходи по бюджетите на общините Пловдив 
и Харманли през 2008 г. с Постановление 
№ 308 на Министерския съвет от 2008 г. 
за одобряване на допълнителни бюджетни 
кредити за 2008 г. (ДВ, бр. 109 от 2008 г.) и с 
Постановление № 278 на Министерския съвет 
от 2008 г. за предоставяне на средства чрез 
трансфер от централния бюджет за целево фи­
нансиране на общини във връзка с приемането 
и обезвреждането на балирани отпадъци на 
Столичната община (ДВ, бр. 101 от 2008 г.) 
могат да се разходват за същата цел до края 
на 2011 г. за сметка на преходните остатъци.
(2) Неусвоените средства от допълнително 
предоставени целеви субсидии за капиталови 
разходи по бюджета на община Пловдив през 
2009 г. във връзка с приемането и обезвреж­
дането на балирани отпадъци на Столичната 
община се разходват за същата цел до края 
на 2011 г. за сметка на преходните остатъци.
Чл. 96. (1) Министерството на финансите 
за целите на касовото управление определя и 
залага в единната сметка ежемесечни лимити 
за плащания по реда на § 22, ал. 9 и 10 от 
преходните и заключителните разпоредби на 
Закона за държавния бюджет на Република 
България за 2011 г.
(2) Разходите и трансферите по чл. 6, 
ал. 1 от Закона за държавния бюджет на Ре­
публика България за 2011 г., подлежащи на 
плащане чрез левовите бюджетни сметки по 
§ 22, ал. 4 от преходните и заключителните 
разпоредби на същия закон, се включват в 
месечния лимит за плащания в размерите 
съгласно месечното разпределение по чл. 1, 
ал. 3, съобразено със специфичните особености 
на бюджета на съответното министерство и 
ведомство (включително за предоставяните 
трансфери за други бюджетни организации и 
за капиталовите разходи).
(3) Освен сумите по ал. 2 въз основа на 
искане от първостепенния разпоредител с 
бюджетни кредити в месечния лимит за пла­
щания чрез левовите бюджетни сметки по 
§ 22, ал. 4 от преходните и заключителните 
разпоредби на Закона за държавния бюджет 
на Република България за 2011 г. се включват 
и съответните суми, подлежащи на плащане 
през месеца:
1. по държавни инвестиционни заеми, 
включително в частта на съфинансирането 
по бюджетите на държавните органи;
2. за сметка на постъпили средства от даре­
ния, международни програми и споразумения 
и други безвъзмездно получени средства;
3. по обслужване на държавния дълг;
4. за възстановяване на надвнесени приходи;
5. по операции със средства на разпореж­
дане, чужди средства и други операции по 
финансирането;
6. по § 21 от преходните и заключителните 
разпоредби на Закона за държавния бюджет 
на Република България за 2011 г. – при не­
обходимост.
(4) До 20-о число на месеца държавните 
органи, министерствата и ведомствата пред­
ставят в Министерството на финансите заявка 
за лимита за плащания за следващия месец, 
придружена с актуализирана прогноза за 
постъпленията и плащанията за следващите 
два месеца.